Komisijos Reglamentas (EEB) Nr. 468/74
1974 m. vasario 26 d.
iš dalies keičiantis Komisijos reglamentą (EEB) Nr. 1767/68 dėl pražydinti skirtų gumbasvogūnių, svogūnėlių ir gumbavaisių eksporto į trečiąsias šalis minimalių kainų sistemos
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. vasario 27 d. Tarybos reglamentą (EEB) Nr. 234/68 dėl bendro augančių medžių ir kitų augalų, svogūnėlių, šaknų ir kitų augalų dalių, skintų gėlių bei dekoratyvinių žalumynų rinkos organizavimo [1], ypač į jo 7 straipsnio 2 dalį,
kadangi 1968 m. lapkričio 6 d. Komisijos reglamento (EEB) Nr. 1767/68 dėl pražydinti skirtų gumbasvogūnių, svogūnėlių ir gumbavaisių eksporto į trečiąsias šalis minimalių kainų sistemos [2] su paskutiniais pakeitimais, padarytais Reglamentu (EEB) Nr. 688/72 [3], 1 straipsnio 1 dalis numato, kad minimalios eksporto kainos turi būti nustatytos kasmet ne vėliau kaip iki sausio 31 d., išskyrus begonijų, gloksinijų, kardelių, jurginų ir lelijų rūšis, kurioms kainos nustatomos ne vėliau kaip iki kovo 31 d.; kadangi pagal minėto straipsnio 3 dalį kiekviena valstybė narė kasmet iki kovo 1 d. turi pateikti visą informaciją, reikalingą kainų tendencijoms tarptautinėse rinkose įvertinti ir minimalioms kainoms nustatyti, apie begonijų, gloksinijų, karde-lių, jurginų ir lelijų rūšis, o iki sausio 1 d. - kitus produktus, kuriems taikoma minimalių eksporto kainų sistema;
kadangi per paskutinius keletą metų pakitę lelijų svogūnėlių auginimo metodai paankstino jų nuėmimo ir pardavimo sezonus; kadangi paisant augintojų, pardavėjų ir pirkėjų interesų reikėtų paankstinti minimalių eksporto kainų nustatymo dieną; kadangi šiam tikslui geriausiai tiktų sausio 31 diena;
kadangi šiame reglamente numatytos priemonės atitinka Augančių medžių ir kitų augalų, svogūnėlių, šakniavaisių ir panašių gumbavaisių, skintų gėlių ir dekoratyvinių žalumynų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EEB) Nr. 1767/68 1 straipsnio 1 dalyje išbraukiami žodžiai "ir lelijų rūšis".
2. Minėto straipsnio 3 dalyje išbraukiami žodžiai "ir lelijų rūšis".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1974 m. vasario 26 d.